cyanic-selkie/wikianc huggingface dataset:
Χάιδω Σέχου
Δράση
Μετά την πτώση του Σουλίου, η Χάιδω πήγε με τον Φώτο Τζαβέλα στην Κέρκυρα κι έπειτα στην Ιταλική χερσόνησο όπου πολέμησε το 1805 μαζί με τον Τζαβέλα στη Μάχη της Νάπολης κατά του Ναπολέοντα. Τα ίχνη της χάνονται από τότε χωρίς τίποτε άλλο να είναι γνωστό.
Παραπομπές
Κατηγορία:Έλληνες αγωνιστές του 18ου αιώνα Κατηγορία:Σουλιώτισσες
Πορεία των ελληνικών ομάδων στο Ευρωπαϊκό Κύπελλο Καλαθοσφαίρισης
Οι ελληνικές ομάδες συμμετείχαν για πρώτη φορά στη δεύτερη τη τάξει διασυλλογική διοργάνωση καλαθοσφαίρισης (Κύπελλο Κυπελλούχων Ευρώπης αρχικά, στη συνέχεια Ευρωπαϊκό Κύπελλο, μετά Ευρωκύπελλο και τέλος Κύπελλο Σαπόρτα) την αγωνιστική περίοδο 1966–67. Ο θεσμός διατηρήθηκε έως και την περίοδο 2001–02, οπότε και αντικαταστάθηκε από το ULEB Cup (σήμερα EuroCup), στο οποίο ουσιαστικά συγχωνεύτηκε με το Κύπελλο Κόρατς.
Από την έναρξη του θεσμού και μέχρι την περίοδο 1975–76, την Ελλάδα εκπροσωπούσε στη διοργάνωση η ομάδα που είχε κατακτήσει τη δεύτερη θέση του πρωταθλήματος της προηγούμενης χρονιάς, καθώς το Κύπελλο Ελλάδας καθιερώθηκε μόλις τη συγκεκριμένη περίοδο (1975–76). Έκτοτε η εκπροσώπηση της Ελλάδας γινόταν από την κυπελλούχο ομάδα της προηγούμενης χρονιάς ή την φιναλίστ, αν η πρώτη ήταν ταυτόχρονα και πρωταθλήτρια.
Με την αναδιοργάνωση και διέυρυνση των Κυπέλλων Ευρώπης που επιχείρησε η FIBA την περίοδο 1991–92, για πρώτη φορά τη χρονιά εκείνη την Ελλάδα εκπροσώπησαν δύο ομάδες, κάτι που επαναλήφθηκε αρκετές φορές ως την παύση του συγκεκριμένου κυπέλλου το 2002.
Η πορεία των ελληνικών ομάδων
Η πρώτη ελληνική ομάδα που συμμετείχε στη διοργάνωση ήταν ο δευτεραθλητής του 1966 Άρης, ο οποίος αποκλείσθηκε μόλις στον πρώτο γύρο από την Μακάμπι Τελ Αβίβ. Ωστόσο τον επόμενο χρόνο, η ΑΕΚ έφθασε στην κατάκτηση του τρόπαιου στην Αθήνα και το ανοιχτό Παναθηναϊκό Στάδιο επικρατώντας με σκορ 89–82 της Σλάβια Πράγας.
Αναλυτικά η πορεία της ΑΕΚ
Την περίοδο 1967-68 το τότε Κύπελλο Κυπελλούχων Ευρώπης βρίσκεται στο δεύτερο μόλις χρόνο του σαν θεσμός. Η ΑΕΚ θα περάσει χωρίς αγώνα τον πρώτο γύρο και στην επόμενη φάση θα βρει μπροστά της την ισπανική Βιτόρια. Η ήττα της "Ένωσης" στον πρώτο αγώνα στην έδρα της αντιπάλου της (75-82) δεν έχει καμία συνέπεια, αφού στη ρεβάνς η ελληνική ομάδα θριαμβεύει με 86-65. Στον επόμενο γύρο η ΑΕΚ αντιμετωπίζει τη βελγική ΡΣΚ Άντερλεχτ Ρόαγιαλ, την οποία νικά στην Αθήνα με 22 πόντους διαφορά (76-54), αλλά ...λαχταράει μέχρι να τελειώσει ο επαναληπτικός αγώνας και προκρίνεται για μόλις 2 πόντους, καθώς ηττάται με 54-74! Επόμενο εμπόδιο στον ημιτελικό γύρο ήταν η κάτοχος του τίτλου Ίνις Βαρέζε, η οποία επικρατεί σχετικά δύσκολα στο πρώτο παιχνίδι στην Ιταλία με 78-60. Εξήντα χιλιάδες έλληνες φίλαθλοι συρρέουν στο Παναθηναϊκό Στάδιο για το δεύτερο ματς, όπου ύστερα από συγκλονιστική μάχη, η ΑΕΚ νικά χάρις σε ραβέρσα του Τρόντζου στην εκπνοή, με 72-52 και περνάει στον Τελικό.
Είχε έρθει η ώρα για την πρώτη "χρυσή" στιγμή του ελληνικού μπάσκετ, δυο δεκαετίες πριν την "έκρηξη" του 1987. Σε ένα κατάμεστο "Καλιμάρμαρο" (παρόν 80.000 κόσμος) η ΑΕΚ κατόρθωσε να νικήσει και τη Σλάβια Πράγας με 89-82 (ημίχρονο 47-38), έχοντας συμπαραστάτες τους φιλάθλους και το δημοσιογράφο Βασίλη Γεωργίου που η συγκλονιστική του μετάδοση για λογαριασμό της ελληνικής ραδιοφωνίας έχει χαραχθεί ανεξίτηλα στη μνήμη όσων είχαν την ατυχία να μην είναι παρόντες στο γήπεδο, αλλά και την τύχη να τον ακούσουν να περιγράφει την αγωνιώδη αναμέτρηση.
Η συνέχεια
Τα επόμενα δυο χρόνια (1969 και 1970) Παναθηναϊκός και ΑΕΚ έφτασαν ως τους ημιτελικούς της διοργάνωσης, αποκλείστηκαν όμως από τη Ντιναμό Τιφλίδας και τη γαλλική Βισύ αντίστοιχα.
Ο ΠΑΟ επιθυμώντας να επαναλάβει το κατόρθωμα της ΑΕΚ, αποκλείει σχετικά εύκολα στους δυο πρώτους γύρους την αυστριακή Χάντελς (ήττα στη Βιέννη με 76-84, νίκη στην Αθήνα με 95-55) και την αδύναμη Μπενφίκα (110-74 εκτός και 111-70) με το Γιώργο Κολοκυθά να σημειώνει από 36 πόντους σε κάθε έναν από τους δυο αγώνες. Στα προημιτελικά ο ΠΑΟ πέφτει πάνω στη Φιντές Νάπολη και συντρίβεται εκτός έδρας με 98-61. Στον επαναληπτικό οι ιταλοί αποχωρούν διαμαρτυρόμενοι για αυθερεσία στην καταγραφή των πόντων και η ελληνική ομάδα προκρίνεται στον ημιτελικό, όπου η Ντιναμό Τιφλίδας αποτελεί αξεπέραστο εμπόδιο. Ενώ οι έλληνες επικρατούν στο πρώτο παιχνίδι με 81-67, στον επαναληπτικό ήρθε η ήττα με 103-71 και τα όνειρα λήγουν άδοξα.
Μικρές αναλαμπές
Ακολούθησε μια μακρά περίοδος «ανομβρίας» των ελληνικών συλλόγων στο Κύπελλο Κυπελλούχων με μικρές μόνο αναλαμπές, που ήταν κάποιες συμμετοχές ομάδων μας σε ομίλους (γ' φάση), όπως εκείνες της ΑΕΚ (1972), του Ολυμπιακού το 1976, του ΠΑΟ (1980, 1984), του ΠΑΟΚ το 1985 και της ΑΕΚ πάλι, το 1989 με τεχνικό τον αείμνηστο Κρέζιμιρ Τσόσιτς.
Κατάκτηση της κορυφής
Όμως, από το ξεκίνημα της δεκαετίας του 1990 και μέχρι και ένα χρόνο πριν την κατάργηση της διοργάνωσης, για 12 συνεχόμενα χρόνια οι ελληνικές ομάδες έφταναν τουλάχιστον ως τη φάση των ημιτελικών. Μάλιστα τις 8 πρώτες χρονιές την επιτυχία αυτή σημείωσαν οι τρεις σύλλογοι της Θεσσαλονίκης. Πιο συγκεκριμένα:
Αναλυτικά η πορεία του Άρη
Ο "SATO" Άρης πρώτευσε στον προκριματικό όμιλο που τοποθετήθηκε με 2 νίκες επί της Μινσκ (107-70, 117-59) και ισάριθμες επί της Σλάβια Βρότσλαβ (102-75, 90-81). Στη συνέχεια έπαιξε στο Β' προημιτελικό όμιλο με Χάποελ Γκαλίλ Ελιόν (88-75, 69-80*), Σολέ (104-72, 70-60*), Μπενφίκα (75-67*, 83-72), Κ.Κ. Σπλιτ (Σλόμποντνα Νταλμάτσια) (89-56, 76-66*) και Μπουτιβέλνικ Κιέβου (67-61, 94-80*). Παρά τα πολλά διοικητικά και οικονομικά προβλήματα, αλλά και την αλλαγή προπονητή (καθώς στις αρχές του 1993 ο Σβι Σερφ αντικατέστησε το Στιβ Γιατζόγλου) η ομάδα της Θεσσαλονίκης πέρασε πανηγυρικά στα ημιτελικά της διοργάνωσης. Εκεί βρήκε αντίπαλό της, για 2 νίκες, την ισπανική Σαραγόσα έχοντας πλεονέκτημα με το πρώτο ματς εκτός έδρας και προκρίθηκε με δύο νίκες (86-84 εκτός έδρας και 82-66 εντός έδρας) στον Τελικό του Τορίνο, που είχε ορισθεί για τις 16 Μαρτίου 1993. Σε αυτό το ιστορικό ματς, ο Άρης επικράτησε της τουρκικής Εφές Πίλσεν με σκορ 50-48 (που ήταν το μικρότερο το οποίο σημειωνόταν ποτέ σε τελικό διασυλλογικής Ευρωπαϊκής διοργάνωσης) ενώ στο ημίχρονο οι τούρκοι ήταν μπροστά με 32-29. Θλιβερή παραφωνία του αγώνα ήταν τα εκτεταμένα επεισόδια που έλαβαν χώρα μεταξύ Ελλήνων και Τούρκων οπαδών μέσα στο γήπεδο, για τα οποία θεωρήθηκε -και όχι αβάσιμα- υπεύθυνη η ελληνική πλευρά, προκαλώντας την τιμωρία της ομάδας του Άρη με διετή αποκλεισμό από τις διοργανώσεις της FIBA. Η ποινή στη συνέχεια και μετά από έφεση, μετατράπηκε σε υποχρέωση της ομάδας να δώσει όλους τους εντός έδρας αγώνες της επόμενης περιόδου μακριά από την έδρα της (αγωνίστηκε στην Αθήνα) και χωρίς παρουσία φιλάθλων.
Η σύνθεση του Άρη: Γιαννάκης 2, Μ. Άντερσον 15, Τάρπλεϊ 19, Μισούνοφ 10, Αγγελίδης 2, Βουρτζούμης 2, Γάσπαρης, Ιωάννου, Λυπηρίδης, Μωραΐτοφ. Προπονητής: Σβι Σερφ.
Αναλυτικά οι τρεις ημιτελικοί του Άρη
Χρησιμοποιήθηκαν οι αθλητές: Βίνσεντ και Χίγγινς (ΗΠΑ), Λυπηρίδης, Λιαδέλης, Βουρτζούμης, Αγγελίδης, Πετσάρσκι, Μασλαρινός και Παραλίκας. Προπονητής ήταν ο Μέμος Ιωάννου.
Στη β' φάση είχαμε Στάβεζ-Ηρακλής 86-78 και 61-76, Ζαντάρ-Απόλλων 56-75 και 64-82.
Στον γύρο των "16" είχαμε TDK Μανρέσα-Ηρακλής 74-79 και 58-61, PTT Άνκαρα-Απόλλων 89-73 και 66-67 (αποκλεισμός).
Στα προημιτελικά είχαμε: Χάποελ Ιερουσαλήμ-Ηρακλής 68-63 και 58-70.
Οι ελληνικοί «εμφύλιοι»
Σε δύο περιπτώσεις, συνέβη να αγωνισθούν μεταξύ τους ελληνικές ομάδες με στόχο την πρόκριση στην επόμενη φάση:
Δείτε επίσης
Πορεία των ελληνικών ομάδων στο Ευρωπαϊκό Κύπελλο Ελλαδα
Δημήτριος Καρακουλουξής
Ο Δημήτρης Καρακουλουξής (1893 - 6 Ιανουαρίου 1971), του Νικολάου, ήταν Έλληνας έμπορος και πολιτικός.
Βιογραφία
Καταγόταν από τη Μενεμένη της Μικράς Ασίας και ήταν από τους πρώτους οικιστές στη Νέα Σαλαμίνα. Ασχολήθηκε με το εμπόριο και εγκαταστάθηκε στη Νίκαια, υπηρετώντας ως δήμαρχος. Με δική του πρωτοβουλία ιδρύθηκε οικοδομικός συνεταιρισμός, με το όνομα "Νέα Μενεμένη".
Εξελέγη βουλευτής Β΄ Πειραιά με την ΕΔΑ στις εκλογές του 1958.
Πέθανε στα χρόνια της χούντας και κηδεύτηκε στις 7 Ιανουαρίου 1971 από τον ιερό ναό Αγίου Νικολάου Νίκαιας. Ήταν παντρεμένος με την Μαρίκα και απέκτησαν παιδιά.
Παραπομπές
Κατηγορία:Βουλευτές εκλεγμένοι με την ΕΔΑ Κατηγορία:Βουλευτές Β΄ Πειραιά Κατηγορία:Δήμαρχοι Νίκαιας - Αγίου Ιωάννη Ρέντη
Κωνσταντίνος Λαγουδάκης
Ο Κωνσταντίνος Λαγουδάκης (1874 - Μάρτιος 1941) ) ήταν Έλληνας γιατρός και πολιτικός. Διετέλεσε αρχικά πληρεξούσιος και στη συνέχεια βουλευτής Ρεθύμνης.
Βιογραφία
Γεννήθηκε στο Μελιδόνι Μυλοποτάμου και σε ηλικία 23 ετών απέκτησε πτυχίο ιατρικής από το Πανεπιστήμιο των Αθηνών.
Εξελέγη για πρώτη φορά πληρεξούσιος Ρεθύμνης το 1901 επί Κρητικής Πολιτείας.
Το 1910 τέθηκε επικεφαλής του κινήματος που εκδηλώθηκε στην επαρχία Μυλοποτάμου, που έγινε με στόχο την είσοδο των Κρητών βουλευτών στη Βουλή των Ελλήνων.
Τον Δεκέμβριο του 1915 εξελέγη βουλευτής στην ελληνική Βουλή στην εκλογική περιφέρεια Ρεθύμνου.
Απεβίωσε τον Μάρτιο του 1941.
Ροζέττα Πρότζεκτ
Στη δεκαετία του 2000 κατά πάσα πιθανότητα υπήρχαν ακόμα περίπου 7.000 ομιλούμενες γλώσσες παγκοσμίως, συμπεριλαμβανομένων και των διαλέκτων. Το περιοδικό Ο Εθνολόγος: Γλώσσες του κόσμου δημοσίευσε μια σχετική λίστα σε έναν από τους τελευταίους τόμους του. Σύμφωνα με τους μελετητές του θέματος, προβλέπεται ότι σε μία δύο γενεές θα έχουν εξαφανιστεί, χωρίς να αφήσουν ίχνη, περίπου πεντακόσιες από αυτές τις γλώσσες. Οι γλωσσολόγοι και οι εθνολόγοι θεωρούν πιθανό πως από το σύνολο των 7.000 γλωσσών οι μισές δεν θα ομιλούνται ως το τέλος του 21ού αιώνα. Βασιζόμενοι στα δεδομένα αυτά, μια ομάδα επιστημόνων (γλωσσολόγοι, εθνολόγοι, μηχανικοί) έρχονται σε συμφωνία, ενώνοντας τις δυνάμεις και τις γνώσεις τους, με σκοπό να σχεδιάσουν διαφόρων ειδών παγκόσμια πρότζεκτ, με τα οποία θα καταφέρουν να διασώσουν τις γλώσσες που τελούν υπό εξαφάνιση. Ένα από τα προαναφερθέντα πρότζεκτ είναι αυτό της νέας Στήλης της Ροζέττας.
Υλοποίηση
Η ιδέα γεννήθηκε από την ήδη γνωστή ιστορία της αρχαίας στήλης της Ροζέττας, η οποία κατάφερε να επιβιώσει ανά τους αιώνες μέχρι που βρέθηκε εντελώς τυχαία, αλλά στην περίπτωσή της οι ερευνητές δεν άφησαν το εύρημα στην τύχη του. Μέσα από ένα σύγχρονο εργαλείο, η νέα Στήλη θα αποκτήσει επιστημονική και ιστορική σημασία με το πέρασμα των χρόνων, οπότε υπολογίζεται ότι θα είναι εύκολα προσβάσιμη στους μελλοντικούς ανθρωπολόγους. Σ’ αυτήν θα βρίσκονται καταγεγραμμένες και απεικονισμένες όλες οι γλώσσες του κόσμου προκειμένου να μελετηθούν από τους επόμενους ερευνητές. Ο εξοπλισμός για αυτή την κατασκευή της ενεργού Στήλης της Ροζέττας ανήκει στον οργανισμό Long Now Foundation, που εδρεύει στην πόλη του Σαν Φρανσίσκο με επικεφαλής τον Τζιμ Μέισον. Η βάση στην οποία είναι τοποθετημένος είναι ένας δίσκος από νικέλιο με διάμετρο 7,5 εκ., πάνω στον οποίο έχουν χαραχθεί μέσω χημικών διαδικασιών μικροσκοπικές εικόνες των κειμένων. Στο κέντρο του βρίσκεται ένας παγκόσμιος χάρτης, ο οποίος απεικονίζει τις περιοχές στις οποίες ομιλούνται οι διάφορες γλώσσες που παρουσιάζονται σ’ αυτόν. Με ένα μικροσκόπιο με δυνατότητα μεγέθυνσης μόνο 1000Χ θα μπορέσει να διαβαστεί πολύ καθαρά.
Περιεχόμενο
Το κείμενο που έχει χαραχθεί πάνω στην επιφάνεια του δίσκου, μεταφρασμένο σε κάθε μία από τις γλώσσες, είναι το πρώτο εδάφιο της Γένεσης, «Στην αρχή ο Θεός δημιούργησε τους ουρανούς και τη γη…», ενώ για τις γλώσσες χωρίς σύστημα γραφής το εδάφιο έχει χαραχθεί βάσει φωνητικής μεταγραφής. Επειδή στη συγκεκριμένη Στήλη το περιεχόμενο μπορεί να είναι πολύ πιο εκτενές απ’ αυτό της αρχαίας Στήλης της Ροζέττας, πέρα από τις 27 σελίδες των παράλληλων κειμένων, έχει συνταχθεί στα αγγλικά και ένας κατάλογος χιλίων περίπου γλωσσών.
Εκτόξευση και συνέχιση
Η εργασία και η συλλογή των δεδομένων για τον δίσκο της Ροζέττας ολοκληρώθηκε το 2002, και στις 26 Φεβρουαρίου του 2004 ένας απ’ αυτούς τους δίσκους τέθηκε σε τροχιά γύρω από τη Γη με τον πύραυλο Αριάν 5, ο οποίος εκτοξεύτηκε από το Κουρού της Γαλλικής Γουιάνας. Το διαστημόπλοιο τριών τόνων στην αρχή είχε εισέλθει σε μια γεωστατική τροχιά προτού σταλεί ως το ηλιακό σύστημα. Τον Σεπτέμβριο του 2015 το διαστημόπλοιο θα προσγειωθεί σ’ έναν κομήτη.
Επιπλέον, πραγματοποιείται μια τεράστια παραγωγή αυτών των δίσκων, κατά την οποία θα βρίσκονται προφυλαγμένοι σε σφαίρες από χάλυβα ώστε να διανεμηθούν σε ολόκληρη την υφήλιο, με απώτερο σκοπό (παρόλο που πολλοί απ' αυτούς χάνονται) πάντοτε να διατηρούνται κάποιοι για τους επόμενους μελετητές.
Η γλωσσολογική έρευνα συνεχίζει να είναι ενεργή στη διάρκεια των πρώτων χρόνων του 21ού αιώνα. Υπάρχει μια ψηφιακή βάση δεδομένων με λίστες από 4.000 ως και 5.000 λέξεις, ένα είδος τεράστιου λεξικού, που θα συμβάλλει επίσης ώστε να γίνει περισσότερο κατανοητή η εξέλιξη του γλωσσικού συστήματος αλλά και οι μετακινήσεις των λαών. Αναμένουμε να αναθεωρηθεί με περισσότερα δεδομένα.
Βιβλιογραφία
Κατηγορία:Ιστορική γλωσσολογία
Ράιαν Γκόσλινγκ
Ο Ράιαν Γκόσλινγκ (αγγλικά: Ryan Thomas Gosling, 12 Νοεμβρίου 1980) είναι Καναδός ηθοποιός. Έχει εμφανιστεί σε πολλές ταινίες αλλά η αναγνωρισιμότητα ήρθε τo 2004 όταν πρωταγωνίστησε στην ταινία Το Ημερολόγιο (The Notebook). Δύο χρόνια αργότερα έλαβε την πρώτη του υποψηφιότητα για Όσκαρ για την ταινία Half Nelson. To 2007 κέρδισε υποψηφιότητα για Χρυσή Σφαίρα για την ερμηνεία του στην ταινία Ο Λαρς και η Κούκλα του (Lars and the Real Girl) ενώ το 2010 έλαβε τη δεύτερη υποψηφιότητα για Χρυσή Σφαίρα για την ταινία Blue Valentine. To 2011 πρωταγωνίστησε στις ταινίες Crazy, Stupid, Love. και Αι Ειδοί του Μαρτίου (The Ides of March) λαμβάνοντας διπλή υποψηφιότητα στις Χρυσές Σφαίρες του 2011. Το 2017 κέρδισε τη Χρυσή Σφαίρα Α' Ανδρικού Ρόλου σε κωμωδία ή μιούζικαλ για την ερμηνεία του στο La La Land.
Πρώτα χρόνια
Ο Γκόσλινγκ γεννήθηκε στην Κορνουάλη του Οντάριο στον Καναδά από τους Ντόνα και Τόμας Γκόσλινγκ. Οι γονείς του χώρισαν όταν ήταν πολύ μικρός και έκανε μαθήματα στο σπίτι επειδή τον πείραζαν τα άλλα παιδιά στο σχολείο. Εγκατέλειψε το λύκειο στην ηλικία των 17 και μετακόμισε στη Νέα Ζηλανδία για να εργαστεί στην αμερικανική τηλεοπτική σειρά Young Hercules, με την εταιρία που δημιούργησε την πετυχημένη σειρά Ζήνα.
Καριέρα
thumb|upright|left|Ο Ράιαν Γκόσλινγκ το 2009 Ο Γκόσλινγκ ξεκίνησε την καριέρα του στη δημοφιλή παιδική σειρά The Mickey Mouse Club μαζί με τους Μπρίτνεϊ Σπίαρς, Κριστίνα Αγκιλέρα και Τζάστιν Τίμπερλεϊκ. Στη σειρά τραγουδούσε, χόρευε και ερμήνευε. Εμφανίστηκε σε πολλές καναδικές σειρές όπως Breaker High τις χρονιές 1997-1998 και ακολούθησε ο πρωταγωνιστικός ρόλος του Ηρακλή στην τηλεοπτική σειρά Young Hercules. Η σειρά εξιστορούσε τα εφηβικά χρόνια του Ηρακλή και τις περιπέτειές του.
Το 2000 έκανε το κινηματογραφικό του ντεμπούτο στην ταινία Σύγκρουση Τιτάνων (Remember the Titans) στο πλευρό του Ντένζελ Γουάσινκγτον. Το όνομά του άρχισε να γίνεται όλο και πιο γνωστό όταν έπαιξε στην ταινία Ο Πιστός (The Believer, 2001). Η ταινία έλαβε πολύ καλές κριτικές και κέρδισε το Μεγάλο Βραβείο στο Φεστιβάλ του Σάντανς. Το 2002 συμπρωταγωνίστησε μαζί με τη Σάντρα Μπούλοκ στην ταινία Θεωρίες Εγκλήματος (Murder by Numbers) και την επόμενη χρονιά επέστρεψε στο Φεστιβάλ του Σάντανς με την ταινία Δηλητηριασμένες Ψυχές (The United States of Leland) παίζοντας μαζί με τους Κέβιν Σπέισι, Ντον Τσιντλ και Μισέλ Γουίλιαμς. Το 2004 συμπρωταγωνίστησε μαζί με τη Ρέιτσελ ΜακΆνταμς στο αισθηματικό δράμα Το Ημερολόγιο (The Notebook). Το 2006 πρωταγωνίστησε στο ανεξάρτητο φιλμ Half Nelson στο ρόλο ενός ναρκομανή καθηγητή ιστορίας. Για την ερμηνεία του έλαβε την πρώτη του υποψηφιότητα για Όσκαρ και για Screen Actors Guild Award. Μέχρι και σήμερα είναι ο πρώτος Καναδός ηθοποιός μετά από 62 χρόνια που προτάθηκε για Όσκαρ. Ο Αλέξαντερ Νοξ για την ταινία Wilson ήταν ο τελευταίος που προτάθηκε, το 1944.
Την επόμενη χρονιά πρωταγωνίστησε μαζί με τον Άντονι Χόπκινς στο Απόδειξη Ενοχής (Fracture) και έλαβε την πρώτη του υποψηφιότητα για Χρυσή Σφαίρα και τη δεύτερη για Screen Actors Guild Award για την ταινία Ο Λαρς και η Κούκλα του (Lars and the Real Girl). Το 2010 ξανασυνεργάστηκε με τη Μισέλ Γουίλιαμς στην ταινία Blue Valentine. Για την ερμηνεία του έλαβε τη δεύτερη υποψηφιότητα για Χρυσή Σφαίρα ενώ η συμπρωταγωνίστριά του έφτασε μέχρι τα Όσκαρ.
Το 2011 συμπρωταγωνίστησε μαζί με τους Στιβ Καρέλ, Τζούλιαν Μουρ, Κέβιν Μπέικον, Έμμα Στόουν και Μαρίζα Τομέι στην κωμωδία Crazy, Stupid, Love. Για την ερμηνεία του έλαβε μια υποψηφιότητα για Χρυσή Σφαίρα α' ανδρικού ρόλου σε κωμωδία/μιούζικαλ. Επίσης πρωταγωνίστησε στην ανεξάρτητη ταινία Drive μαζί με τους Κάρεϊ Μάλιγκαν, Μπράιαν Κράνστον και Ρον Πέρλμαν και τέλος στο Αι Ειδοί του Μαρτίου (The Ides of March) σε σκηνοθεσία Τζορτζ Κλούνεϊ, για την οποία επίσης έλαβε υποψηφιότητα για Χρυσή Σφαίρα α' ανδρικού ρόλου στην κατηγορία δράμα. Το 2013 πρωταγωνίστησε μαζί με τους Σον Πεν και Έμμα Στόουν στην ταινία Οι Διώκτες του Εγκλήματος (Gangster Squad).
Επόμενη δουλειά του θα είναι το δράμα The Place Beyond the Pines όπου ξανασυνεργάζεται με το σκηνοθέτη Ντέρεκ Σιανφράνς του Blue Valentine. Επίσης θα συμπρωταγωνιστήσει με τους Κέιτ Μπλάνσετ, Κρίστιαν Μπέιλ και Ρούνι Μάρα στη νέα ταινία του Τέρενς Μάλικ.
Προσωπική ζωή
Ο Γκόσλινγκ μένει στο Τορόντο και στο Λος Άντζελες. Είχε δεσμό με τη Σάντρα Μπούλοκ από το 2002 έως το 2003 και από το 2004 μέχρι το 2007 με την συμπρωταγωνίστριά του στην ταινία Το Ημερολόγιο, Ρέιτσελ ΜακΆνταμς, με την οποία επανασυνδέθηκε για μικρό χρονικό διάστημα το 2008. Από τον Σεπτέμβριο του 2011 έχει σχέση με την συμπρωταγωνίστριά του στην ταινία Στο Τέλος του Δρόμου, Εύα Μέντες, με την οποία απέκτησε δυο κόρες, γεννημένες τον Σεπτέμβριο του 2014 και τον Απρίλιο του 2016.
Εκτός από την υποκριτική, ο Γκόσλινγκ έχει φτιάξει ένα μουσικό γκρουπ με το όνομα "Dead Man's Bones" και τον Οκτώβριο του 2009 κυκλοφόρησαν το πρώτο τους άλμπουμ.
Εξωτερικοί σύνδεσμοι
Κατηγορία:Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ) Κατηγορία:Καναδοί άνδρες ηθοποιοί κινηματογράφου Κατηγορία:Καναδοί άνδρες ηθοποιοί τηλεόρασης
Κβασιόρκορ
To κβασιόρκορ (Kwashiorkor) είναι μορφή σοβαρού υποσιτισμού πρωτεϊνών, η οποία χαρακτηρίζεται από οίδημα, ευερεθιστότητα, ανορεξία, δερματοπάθειες και ηπατομεγαλία με λιπαρές διηθήσεις. Η επαρκής πρόσληψη θερμίδων, χωρίς όμως επαρκή κατανάλωση πρωτεϊνών, προκαλούν αυτή την ασθένεια. Περιπτώσεις Κβασιόρκορ συμβαίνουν σε περιοχές με λιμό ή κακή παροχή τροφίμων. Τέτοιες περιπτώσεις στον αναπτυγμένο κόσμο είναι σπάνιες.
Ιστορία και αιτιολογία
Ο Τζαμαϊκανός παιδίατρος Σίσελι Ουίλιαμς εισήγαγε το όνομα αυτό στην ιατρική κοινότητα σε ένα άρθρο το 1935, δύο χρόνια αφότου δημοσίευσε την πρώτη επίσημη περιγραφή της νόσου στην δυτική ιατρική βιβλιογραφία. Το όνομα προέρχεται από τη γλώσσα Ga των παράκτιων Γκάνα, που μεταφράζεται ως «η ασθένεια που παίρνει το μωρό όταν το νέο μωρό έρχεται» ή «η ασθένεια του πρωτότοκου παιδιού», και αντικατοπτρίζει την εξέλιξη της κατάστασης σε ένα παλαιότερο παιδί που σταματάει να θηλάζεται από το στήθος της μητέρας του, όταν ένας νεότερος αδελφός έρχεται. Το μητρικό γάλα περιέχει πρωτεΐνες και αμινοξέα ζωτικής σημασίας για την ανάπτυξη ενός παιδιού. Σε πληθυσμούς που βρίσκονται σε κίνδυνο, το Κβασιόρκορ μπορεί να αναπτυχθεί, όταν μια μητέρα αντικαθιστά το μητρικό γάλα με μια δίαιτα υψηλή σε υδατάνθρακες (χρησιμοποιώντας κυρίως ζάχαρη), αλλά με ανεπάρκεια σε πρωτεΐνες.
Ενδείξεις και συμπτώματα
Το κύριο σύμπτωμα του Κβασιόρκορ σε ένα υποσιτισμένο παιδί είναι το οίδημα των κάτω άκρων (πρήξιμο των αστραγάλων και των ποδιών). Άλλα συμπτώματα περιλαμβάνουν διογκωμένη κοιλιά, διόγκωση του ήπατος με λιπώδεις διηθήσεις, αραίωση μαλλιών, απώλεια των δοντιών, αποχρωματισμός του δέρματος και δερματίτιδα (δηλαδή ερεθισμό του δέρματος ). Τα παιδιά με Κβασιόρκορ συχνά αναπτύσσουν ευερεθιστότητα και ανορεξία. Τα θύματα της ασθένειας αδυνατούν να παράγουν αντισώματα μετά τον εμβολιασμό ενάντια σε ασθένειες, συμπεριλαμβανομένης της διφθερίτιδας και τύφου. Σε γενικές γραμμές, η νόσος μπορεί να αντιμετωπιστεί με την προσθήκη πρωτεΐνης στη διατροφή. Ωστόσο, αυτό μπορεί να έχει μακροπρόθεσμες επιπτώσεις στη σωματική και ψυχική ανάπτυξη του παιδιού, και σε σοβαρές περιπτώσεις μπορεί να οδηγήσει σε θάνατο.
Αιτίες
Το Κβασιόρκορ είναι σοβαρή μορφή υποσιτισμού, που προκαλείται από την ανεπάρκεια σε φυτικές πρωτεΐνες. Η ακραία έλλειψη της πρωτεΐνης προκαλεί οσμωτική ανισορροπία στο γαστρεντερικό σύστημα προκαλώντας πρήξιμο του εντέρου διαγνωσμένη ως οίδημα ή κατακράτηση του νερού.
Η μεγάλη κατακράτηση υγρών που παρατηρείται σε άτομα που πάσχουν από Κβασιόρκορ είναι ένα άμεσο αποτέλεσμα παρατυπιών στο λεμφικό σύστημα και μια ένδειξη ανταλλαγής ουσιών των τριχοειδών. Το λεμφικό σύστημα εξυπηρετεί τρεις βασικούς σκοπούς: την ανάκτηση του υγρού, την ασυλία, και την απορρόφηση των λιπιδίων. Τα θύματα του Κβασιόρκορ εμφανίζουν συνήθως μειωμένη ικανότητα ανάκτησης των υγρών, αποτυχία του ανοσοποιητικού συστήματος αλλά και χαμηλή απορρόφηση λιπιδίων, τα οποία προκύπτουν από μια κατάσταση σοβαρού υποσιτισμού. Η ανάκτηση υγρών στο λεμφικό σύστημα επιτυγχάνεται με απορρόφηση ύδατος και πρωτεϊνών οι οποίες στη συνέχεια επιστρέφονται στο αίμα. Η ανταλλαγή ουσιών των Τριχοειδών μεταξύ του λεμφικού συστήματος και την κυκλοφορία του αίματος είναι καχεκτική λόγω της αδυναμίας του οργανισμού να ξεπεράσει αποτελεσματικά την υδροστατική πίεση. Οι Πρωτεΐνες, κυρίως η αλβουμίνη, είναι υπεύθυνες για τη δημιουργία της κολλοειδούς οσμωτικής πίεσης (COP) που παρατηρείται στα υγρά του αίματος και των ιστών. Η διαφορά στην COP του αίματος και του ιστού ονομάζεται ογκωτική πίεση. Η ογκωτική πίεση είναι σε άμεση αντίθεση με την υδροστατική πίεση και τείνει να σύρει πίσω του νερό μέσα στο τριχοειδή από την όσμωση. Ωστόσο, λόγω της έλλειψης των πρωτεϊνών, καμία ουσιαστική πίεση μπορεί να καθοριστεί να αντλήσει τα υγρά από τον ιστό πίσω στη ροή του αίματος. Αυτό έχει ως αποτέλεσμα τη συγκέντρωση των υγρών, προκαλώντας τη διόγκωση και διάταση της κοιλίας.
Η χαμηλή πρόσληψη πρωτεΐνης οδηγεί σε ορισμένες ειδικές ενδείξεις: οίδημα των χεριών και των ποδιών, ευερεθιστότητα, ανορεξία, ένα απολεπιστικό εξάνθημα, αποχρωματισμός μαλλιών, και λιπώδες ήπαρ.Το τυπικό πρήξιμο στην κοιλιά οφείλεται σε δύο αιτίες:. Ασκίτη λόγω της χαμηλής ογκωτικής πίεσης, και του διευρυμένου λιπώδες ήπατος.
Η άγνοια της διατροφής μπορεί να είναι μια αιτία. Ο Latham, διευθυντής του Προγράμματος της Διεθνούς Διατροφής στο Πανεπιστήμιο Cornell, μαζί με τον Keith Rosenberg ανέφερε μια περίπτωση όπου οι γονείς οι οποίοι τάιζαν το παιδί τους κασάβα, δεν μπόρεσαν να αναγνωρίσουν τον υποσιτισμό του, εξαιτίας του οιδήματος που προκαλείται από το σύνδρομο επιμένοντας ότι το παιδί τρέφονται καλά παρά την έλλειψη των διατροφικών πρωτεϊνών.
Οι πρωτεΐνες θα πρέπει να παρέχονται μόνο για αναβολικούς σκοπούς. Οι καταβολικές ανάγκες θα πρέπει να είναι ικανοποιημένες με υδατάνθρακες και λίπη. Ο Καταβολισμός των πρωτεϊνών περιλαμβάνει τον κύκλο της ουρίας, που βρίσκεται στο ήπαρ και μπορεί εύκολα να συντρίψει την ικανότητα ενός ήδη κατεστραμμένου όργανο. Η προκύπτουσα ηπατική ανεπάρκεια μπορεί να αποβεί μοιραία. Αυτό σημαίνει ότι οι ασθενείς που πάσχουν από Κβασιόρκορ, πρέπει να εισάγουν και πάλι στην διατροφή τους σταδιακά και τις πρωτεΐνες. Οι κλινικές λύσεις περιλαμβάνουν την αύξηση της πρόσληψης του πρωτεϊνικού υλικού με τις συνιστώμενες ημερήσιες ποσότητες.
Κατηγορία:Υποσιτισμός
Bleach
Το Bleach (ιαπωνικά: ブリーチ, Χέπμπορν: Burīchi) είναι ιαπωνικό manga και anime που δημιουργήθηκε από τον mangaka Τίτε Κούμπο. Κυκλοφόρησε από τις 7 Αυγούστουν του 2006 μέχρι τις 22 Αυγούστου του 2016 από την Shueisha και συμπεριλαμβανόταν σε εβδομαδιαία βάση από το Weekly Shōnen Jump της ίδιας εταιρίας. Το Bleach έχει γίνει σειρά anime από το οποίο προέκυψαν δύο OVAs, τέσσερις κινηματογραφικές ταινίες καθώς, βιντεοπαιχνίδια αλλά και μιούζικαλ. Μέχρι τον Ιούλιο του 2016, έχει κυκλοφορήσει σε 73 εκδόσεις τάνκοουμπον (65 με αγγλική μετάφραση). Το Bleach περιλαμβάνεται ανάμεσα στις μεγαλύτερες εμπορικές επιτυχίες manga στην Ιαπωνία και στην Αμερική, ενώ το 2005 κατέκτησε το βραβείο Shōgakukan Mangashō (Shogakukan Manga Award) στην κατηγορία Shōnen.
Η ομώνυμη σειρά anime, το πρώτο επεισόδιο της οποίας προβλήθηκε στις 5 Οκτωβρίου του 2004 μέχρι τις 27 Μαρτίου του 2012 και στο ιαπωνικό κανάλι TV Tokyo.
Το Bleach στις 10 Οκτωβρίου του 2022 επέστρεψε με μια σειρά σίκουελ η οποία διαδραματίζεται η τελευταία πράξη της ιστορίας στο μάνγκα.Η σειρά ονομάζεται Bleach Thousand Year Blood War.
Η σειρά έκανε την πρεμιέρα της με αγγλική μεταγλώττιση τον Νοέμβριο του 2022 από τις πλατφόρμες Disney Plus & Hulu.
Υπόθεση
Το Bleach σχετίζεται με την ζωή του Ichigo Kurosaki, ενός μαθητή λυκείου με δυνατότητες να βλέπει φαντάσματα.Μια μέρα γνωρίζει μια Σινιγκάμι με το όνομα Rukia.Η Rukia δίνει προσωρινά της δυνάμεις στον Ichigo ώστε να προστατέψει την οικογένεια του από ένα hollow (πνεύμα που καταβροχθίζει ψυχές).Αργότερα ο Ichigo πρέπει να μάθει να έλεγχει τις δυνάμεις του ως Σινιγκάμι.Στην πορεία γνωρίζουμε την οικογένεια του Ichigo,τον πατέρα του τον Isshin,τις δίδυμες αδελφές του Karin & Yuzu,τους συμμαθητές του την Orihime Inoue,τον Yasutora "Chad" Sado,τον Uryu Ishida και τον Kisuke Urahara.
Αλλαγές από το μάνγκα
Στα πρώτα επεισόδια του άνιμε ο Σόρα,ο αδελφός της Οριχίμε είπε ότι φρόντισε την Οριχίμε όταν οι γονείς τους, τους είχαν παρατήσει.Στο μάνγκα ο Σόρα όταν έγινε δέκα οκτώ ετών πήρε την Οριχίμε μαζί του κι έφυγαν αφήνοντας πίσω τους κακοποιητικούς τους γονείς.Αυτή η αλλαγή διορθώθηκε στο άνιμε κατά τη διάρκεια του Fullbring arc.
Το άνιμε παρέλειψε μερικές σκηνές οι οποίες δείχνουν ότι ο Ίτσιγκο νοιάζεται την Οριχίμε περισσότερο από μία φίλη με αποτέλεσμα στο άνιμε να παρουσιάζονται μονόπλευρα τα συναιθήματα της Οριχίμε για τον Ίτσιγκο.
Franchise
Η σειρά περιλαμβάνει συνολικά 366 επεισόδια και 4 ταινίες.
Νομός Αχαΐας και Ήλιδος
Διοικητική ιστορία
Ο Νομός δημιουργήθηκε με τη Διοικητική διαίρεση του 1833, με την εφαρμογή του Β.Δ. της 3/15 Απριλίου 1833 (Φ.Ε.Κ. 12) «Περί διαιρέσεως του Βασιλείου και της Διοικήσεώς του», ως έδρα του ορίστηκε η πόλη των Πατρών, όπου τοποθετήθηκε και η έδρα του Νομάρχη Αχαΐας και Ήλιδος, και διαιρέθηκε αρχικά σε τέσσερις επαρχίες. Το 1835 τα όρια του Νομού αναπροσδιορίστηκαν και προστέθηκε μία ακόμα επαρχία, αυτή της Διποταμίας.
Έτσι λοιπόν το 1835 οι επαρχίες που αποτέλεσαν το Νομό ήταν η Επαρχία Αιγιαλείας με έδρα το Αίγιο, η Επαρχία Κυναίθης με έδρα τα Καλάβρυτα, η Επαρχία Πατρών με έδρα την Πάτρα, η Επαρχία Ηλείας με έδρα τον Πύργο και η Επαρχία Διποταμίας με έδρα τη Δίβρη.
Το χρονικό διάστημα 1836-1845 ίσχυε στο Βασίλειο της Ελλάδας η διοικητική διαίρεση του 1836, με την οποία καταργήθηκε το νομαρχιακό σύστημα, και ο Νομός είχε καταργηθεί και χωριστεί στις Διοικήσεις Αχαΐας με έδρα την Πάτρα, Κυλληνίας με έδρα τα Καλάβρυτα, και Ηλείας με έδρα τον Πύργο.
Με την εφαρμογή της διοικητικής διαίρεσης του 1845, και την επανασύσταση των Νομών και των νομαρχιών, επανασυστάθηκε ο Νομός Αχαΐας και Ήλιδος στον οποίο η Επαρχία Κυναίθης μετονομάστηκε σε Επαρχία Καλαβρύτων. Στον ανασυσταμένο Νομό Αχαΐας και Ήλιδος με έδρα την Πάτρα οι επαρχίας ήταν τέσσερις, η Επαρχία Πατρών με έδρα την Πάτρα, η Επαρχία Αιγιαλείας με έδρα το Αίγιο, η Επαρχία Καλαβρύτων με έδρα τα Καλάβρυτα και η Επαρχία Ηλείας με έδρα τον Πύργο.
Με την εφαρμογή της διοικητικής διαίρεσης του 1899 ο Νομός Αχαιοήλιδος διαιρέθηκε σε δύο επιμέρους Νομούς, το Νομό Αχαΐας και το Νομό Ηλείας, με έδρες την Πάτρα και τον Πύργο αντίστοιχα. Ο Νομός Αχαΐας απαρτίστηκε από τις επαρχίες Πατρών, Αιγιαλείας και Καλαβρύτων και ο Νομός Ηλείας από την Επαρχία Ηλείας.
Βιβλιογραφία
* Κατηγορία:Πολιτική ιστορία της Αχαΐας Κατηγορία:Πολιτική ιστορία της Ηλείας
Κυπριακό πρωτάθλημα καλαθοσφαίρισης γυναικών
Το Κυπριακό πρωτάθλημα καλαθοσφαίρισης γυναικών διεξάγεται υπό την αιγίδα της Κυπριακής Ομοσπονδίας Καλαθοσφαίρισης (ΚΟΚ) από το 1988. Αποτελεί την ανώτατη κατηγορία στη γυναικεία καλαθοσφαίριση στην Κύπρο. Πολυνίκης ομάδα της διοργάνωσης είναι η ΑΕΛ με 16 κατακτήσεις.
Πρωταθλήτριες
Το πρωτάθλημα της περιόδου 2019-20 διακόπηκε λόγω της πανδημίας του κορωνοιού.
Εξωτερικοί σύνδεσμοι
Γυναικων
Got Live If You Want It!
Το Got Live If You Want It! είναι το πρώτο, ζωντανά ηχογραφημένο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 10 Δεκεμβρίου του 1966 μέσω της δισκογραφικής εταιρείας "London" στις Ηνωμένες Πολιτείες, αλλά δεν εκδόθηκε ποτέ στην Μεγάλη Βρετανία. . Στην πατρίδα του συγκροτήματος κυκλοφόρησε μέσω της "Decca" το ομώνυμο ΕΡ και όχι η πλήρης έκδοση του άλμπουμ.
Ο δίσκος έφθασε στην έκτη θέση του Billboard και βραβεύθηκε ως χρυσός.
Θέσεις τσαρτ
Got Live If You Want It! (άλμπουμ)
Επίσημη κυκλοφορία: 10 Δεκεμβρίου 1966
Βραβεία
Got Live If You Want It! (άλμπουμ)
Μέλη των Rolling Stones
Οι μουσικοί οι οποίοι ηχογράφησαν τα κομμάτια του "Got Live If You Want It!" ήταν οι εξής:
Ραδιομέγαρο (αποσαφήνιση)
Η λέξη Ραδιομέγαρο μπορεί να αναφέρεται:
Κτίρια
Τα κτήρια που χρησιμοποιούνται από το BBC:
Ford 1937
Η σειρά αυτοκινήτων της Ford ανανεώθηκε ριζικά τον Ιούλιο του 1937 με μία σημαντική αλλαγή - την εισαγωγή ενός κινητήρα 136 κυβικών ιντσών (2.2 λίτρων) V8 ως εισαγωγική έκδοση, που συμπλήρωσε τον ήδη δημοφιλή flathead V8 των 221 κυβικών ιντσών (3.6 λίτρων). Το μοντέλο ήταν ανανέωση του προκατόχου του, Model 48 (το ίδιο βασισμένο στο Model 40A) και ήταν τότε το κύριο προϊόν της εταιρείας. Στην αρχή της παραγωγής του, το Ford του 1937 κόστιζε 850 δολάρια. Η Ford Line έφερε αρκετούς αριθμούς μοντέλων κατά τη διάρκεια αυτής της περιόδου: Για την εγχώρια παραγωγή του 1937 στις Ηνωμένες Πολιτείες, τα Ford Model Numbers για αυτοκίνητα εξοπλισμένα με 85 ίππους V-8 ήταν το μοντέλο 78 και τα αυτοκίνητα V-8 60 ίππων ήταν το μοντέλο 74. Τα μοντέλα 81Α και 82Α το 1938, και τα μοντέλα 91A και 92A το 1939.
Το Ford του 1937 παρουσίασε πιο στρογγυλεμένη εμφάνιση με λεπτές οριζόντιες ράβδους στις κυρτές μπροστινές και πλευρικές γρίλιες. Η μπροστινή γρίλια είχε σχήμα V, αντί να ακολουθεί τα φτερά σε σχήμα πενταγώνου, όπως συνέβαινε στο μοντέλο του 1936. Οι χωνευτοί προβολείςήταν ένας σημαντικός εκσυγχρονισμός που βρισκόταν τόσο στην έκδοση Standard όσο και στην έκδοση DeLuxe, αν και μεγάλο μέρος του υπόλοιπου σχεδιασμού μοιράστηκε επίσης μεταξύ των δύο γραμμών της Ford. Χρησιμοποιήθηκε μεγαλύτερη αντλία νερού για να βοηθήσει στην ψύξη. Τα «Slantback» sedan απέκτησαν πίσω πόρτα, αν και ο χώρος ήταν περιορισμένος και οι εκδόσεις «Trunkback» συνέχισαν να κερδίζουν πωλήσεις. Το station wagon είχε θέσεις για οκτώ επιβάτες. Ένα τετράθυρο convertible σεντάν με αναδιπλούμενα παράθυρα προσφέρθηκε σε μικρούς αριθμούς, αποκλειστικά στη σειρά DeLuxe. Επίσης, χρησιμοποιήθηκαν νέα καθίσματα. Το αυτοκίνητο αντικαταστάθηκε το 1941 από το Ford του 1941.
Κατηγορία:Αμερικανικά αυτοκίνητα Κατηγορία:Μοντέλα Ford
NGC 193
Ο NGC 193 είναι ραβδωτός φακοειδής γαλαξίας στον αστερισμό Ιχθύες, τον οποίο ανεκάλυψε ο αστρονόμος Ουίλιαμ Χέρσελ την 21η Δεκεμβρίου 1786. Απέχει περίπου 160 εκατομμύρια έτη φωτός. Η κεντρική περιοχή του γαλαξία παρουσιάζει περίπλοκη μορφολογία σκόνης, με εμφανείς δύο λωρίδες σκόνης. Στα ραδιοκύμματα, παρουσιάζει πίδακα ο οποίος προέρχεται από τον πυρήνα του γαλαξία. Ανήκει στην ομάδα γαλαξιών NGC 193 και σε μικρή γωνιακή απόσταση βρίσκεται ο NGC 204.
Αναφορές
0193 02359 00408 Κατηγορία:Ιχθύες (αστερισμός) Κατηγορία:Φακοειδείς γαλαξίες
Κίκε Ερνάντεθ
Ο Ενρίκε "Κίκε" Ερνάντεθ Μαρτί (γεννημένος στις 30 Οκτωβρίου 1958) είναι Ισπανός πρώην ποδοσφαιριστής και προπονητής ποδοσφαίρου.
Ποδοσφαιρική καριέρα
Η προπονητική καριέρα του Ερνάντεθ ξεκίνησε σε ηλικία μόλις 22 ετών στην UE Quart de Poblet, καθώς λίγο νωρίτερα είχε τερματιστεί άδοξα η ποδοσφαιρική του καριέρα λόγω ενός πολύ σοβαρού τραυματισμού. Ο γεννημένος στην Αννά της Βαλένθια τεχνικός κοουτσάρισε για τα επόμενα είκοσι χρόνια αποκλειστικά ομάδες χαμηλών κατηγοριών της ευρύτερης περιοχής της Βαλένθια, με μοναδική εξαίρεση τη σεζόν 1995–96, όταν και ανέλαβε την ΟΝ Αλμερία στην Σεγούντα Ντιβισιόν.
Το ντεμπούτο του στη Σεγούντα Ντιβισιόν, είχε πραγματοποιηθεί ήδη από το 1991, ως επικεφαλής της Καστεγιόν, αλλά παραιτήθηκε πριν από το τέλος της σεζόν, με την ομάδα στη 12η θέση μετά από 32 αγώνες. Λίγο αργότερα, υπέγραψε στην Έρκουλες, την οποία ανέβασε στη Σεγούντα Ντιβισιόν και τον άφησε στην 7η θέση (1992-94). Επόμενος προορισμός του ήταν η Έλτσε (1994-95) και στη συνέχεια (1995), η Αλμερία, όπου και παρέμεινε για ένα τετράμηνο. Τη σεζόν 1996–97, ο Κίκε υπήρξε ένας από τους τρεις προπονητές της Έρκουλες αλλά η ομάδα δεν κατόρθωσε τελικά να αποφύγει τον υποβιβασμό από τη Λα Λίγκα. Επέστρεψε στην Καστεγιόν το 1999, αλλά παραιτήθηκε τον Ιανουάριο του 2000, μετά από ένα κακό σερί μιας νίκης σε 14 αγώνες που άφησε την ομάδα στη μέση του βαθμολογικού πίνακα.
Κατά την πρώτη δεκαετία του 21ου αιώνα, εργάστηκε επίσης σε τέσσερις άλλες ομάδες στη Σεγούντα Ντιβισιόν, τη Γέιδα (υποβιβασμός τη σεζόν 2000-01), τη Νουμάνθια, τη Ουέλβα (προβιβασμός τη σεζόν 2003-04) και την Αλμπαθέτε. Ενδιάμεσα, και πιο συγκεκριμένα, το 2002 κάθισε στον πάγκο της ποδοσφαιρικού αντιπροσωπευτικού συγκροτήματος της Αυτόνομης Περιφέρειας της Βαλένθια. Με επικεφαλής τον Κίκε, αυτή η άτυπη εθνική ομάδα της Βαλένθια αντιμετώπισε μπροστά σε 15.000 θεατές, στο Στάδιο Μεστάγια στις 27 Δεκεμβρίου την Εθνική Σερβίας και Μαυροβουνίου, με τελικό αποτέλεσμα 1-2 υπέρ των φιλοξενούμενων Το 2005, ανέλαβε την Κόρδοβα, αλλά τα αποτελέσματα δεν ήταν τα προσδοκώμενα και απολύθηκε μετά από 4 μήνες.
Μεταξύ 2007 και 2010 (σε διαφορετικά στάδια), ο Κίκε διετέλεσε προπονητής στην Ελλάδα. Αρχικά, το 2007 ανέλαβε τον Άρη Θεσσαλονίκης, όπου μέσα σε πέντε μήνες οδήγησε την ομάδα στην τέταρτη θέση της βαθμολογίας και στο Κύπελλο ΟΥΕΦΑ, καταγράφοντας ρεκόρ 8 νικών, 2 ισοπαλιών και 3 ηττών. Υπήρξε ο πρώτος Ισπανός στον πάγκο των “κιτρινόμαυρων”. Αν και το συμβόλαιο συνεργασίας του με την ομάδα δεν ανανεώθηκε το καλοκαίρι του 2007, ο Κίκε επαναπροσλήφθηκε, μετά από 13 μήνες και 7 ημέρες, και κοουτσάρισε την ομάδα μέχρι τις 21 Ιανουαρίου του 2009. Ο απρόσμενος αποκλεισμός στο κύπελλο ΟΥΕΦΑ από τον άσημη κροατική Σλάβεν Μπελούπο δημιούργησε γκρίνια και εσωστρέφεια στην ομάδα. Με 6 νίκες, 6 ισοπαλίες και 6 ήττες, η λύση της συνεργασίας ήταν μονόδρομος. Ωστόσο, ο Εντάντεθ δέθηκε συναισθηματικά με την ομάδα, γεγονός που πιστοποίησε κι ίδιος σε συνεντεύξεις του μετά την αναχώρησή του από την Θεσσαλονίκη. Τη επόμενη σεζόν (2009-10) παρέμεινε στην Ελλάδα, και πιο συγκεκριμένα στον Λεβαδειακό χωρίς όμως να αποφύγει η ομάδα, τον υποβιβασμό.
Το καλοκαίρι του 2011, επέστρεψε στη χώρα του και υπέγραψε στην Ουέσκα στη Σεγούντα Ντιβισιόν. Τον Οκτώβριο του 2012, ανακοινώθηκε ως νέος προπονητής της Έρκουλες για το υπόλοιπο της σεζόν 2012-13, κι αυτή ήταν η τρίτη του θητεία με την ομάδα του Αλικάντε. Στις 28 Μαΐου 2014, μετά από δύο ακόμη σεζόν Σεγούντα Ντιβισιόν με την Έρκουλες, έφτασε τους 200 επίσημους αγώνες, στον πάγκο της ομάδας Απολύθηκε στις 5 Μαίου του 2014 και επέστρεψε στην Ελλάδα, ως τεχνικός διευθυντής στη Βέροια.
Στις 13 Φεβρουαρίου 2018 εκλέχθηκε πρόεδρος του Έρκουλες, θέση που κράτησε μέχρι την παραίτησή του τον Οκτώβριο του 2018. Αργότερα διορίστηκε ξανά πρόεδρος της Έρκουλες, μεταξύ Ιανουαρίου και τέλη Μαΐου 2020, σε ένα πλαίσιο θεσμικής και αθλητικής κρίσης στον σύλλογο του Αλικάντε. Το καλοκαίρι του 2020, ανέλαβε αθλητικός διευθυντής της ΚΦ Ιντερσίτι και την οδήγησε σε δύο προβιβασμούς μέσα σε δύο σεζόν, φτάνοντας στην Primera Federación προτού παραιτηθεί τον Ιούνιο του 2022.
Εξωτερικές πηγές
Κατηγορία:Ισπανοί προπονητές ποδοσφαίρου Κατηγορία:Προπονητές Πριμέρα Ντιβιζιόν Κατηγορία:Προπονητές Σεγούντα Ντιβισιόν Κατηγορία:Προπονητές ποδοσφαίρου Λεβάντε ΟΝ Κατηγορία:Προπονητές ποδοσφαίρου Έλτσε ΚΦ Κατηγορία:Προπονητές ποδοσφαίρου ΟΝ Αλμερία Κατηγορία:Προπονητές ποδοσφαίρου ΟΕ Λιέιδα Κατηγορία:Προπονητές ποδοσφαίρου Ρεκρεατίβο δε Ουέλβα Κατηγορία:Προπονητές ποδοσφαίρου ΣΝ Ουέσκα Κατηγορία:Προπονητές ποδοσφαίρου Κλουμπ Ντεπορτίβο Καστεγιόν Κατηγορία:Προπονητές Αλμπαθέτε Μπαλομπιέ Κατηγορία:Προπονητές ποδοσφαίρου Άρη Θεσσαλονίκης Κατηγορία:Προπονητές ποδοσφαίρου Λεβαδειακού Κατηγορία:Ξένοι προπονητές ποδοσφαίρου στην Ελλάδα Κατηγορία:Προπονητές Σούπερ Λιγκ Ελλάδας Κατηγορία:Ισπανοί προπονητές ποδοσφαίρου στο εξωτερικό
Κομητεία Πριμόριε-Γκόρσκι Κοτάρ
Η Κομητεία Πριμόριε-Γκόρσκι Κοτάρ (Primorsko-goranska županija, ) είναι κομητεία στη δυτική Κροατία που περιλαμβάνει τον Κόλπο του Κβάρνερ, τη Παράκτια Βόρεια Κροατία και την ορεινή περιοχή του Γκόρσκι Κοτάρ. Η έδρα είναι η Ριέκα. Ο πληθυσμός της κομητείας ήταν 296.195 άτομα στην απογραφή του 2011.
Ο νομός περιλαμβάνει τα νησιά Κρκ, Κρες, Λόσινι και Ραμπ.
Διοικητική διαίρεση
Ο νομός διαιρείται στις ακόλουθες περιοχές:
Δημογραφικά στοιχεία
Σύμφωνα με την απογραφή του 2011, η κομητεία Πριμόριε-Γκόρσκι Κοτάρ έχει πληθυσμό 296.195 κατοίκων. Οι εθνοτικοί Κροάτες αποτελούν την πλειοψηφία με το 86.3% του πληθυσμού, ακολουθούμενοι από τους Σέρβους στο 5.0%.
Εξωτερικοί σύνδεσμοι
Κατηγορία:Επαρχίες της Κροατίας
Ελληνική απογραφή 1842
Η ελληνική απογραφή του 1842 ήταν η όγδοη επίσημη απογραφή από ιδρύσεως του ελληνικού κράτους. Ήταν επίσης η έκτη στη σειρά από τις ετήσιες απογραφές που πραγματοποιήθηκαν το διάστημα 1836-1845. Ο πληθυσμός ανήλθε 853.005 και παρουσίασε μείωση σε σχέση με την προηγούμενη του απογραφή του 1841 κατά 8.014 κατοίκους. Ήταν η πρώτη φορά που απογραφή έδειξε μείωση του πληθυσμού, η επόμενη είναι στην απογραφή του 2011. Η συνολική έκταση του Βασιλείου ήταν κατά την απογραφή 47.516 τ.χλμ. και περιελάμβανε την Πελοπόννησο, τη Στερεά Ελλάδα καθώς και τις Κυκλάδες. Η πυκνότητα του πληθυσμού ήταν 17,9 κάτοικοι ανά τετραγωνικό χιλιόμετρο. Στην απογραφή συλλέχθηκαν στοιχεία μόνο για το φύλο και την ηλικία. Τα αποτελέσματα της απογραφής αυτής δημοσιεύτηκαν το 1846, όπως και όλων των απογραφών από το 1839 μέχρι το 1844.
Πηγές
1842
Σαν Φερνάνδο (Μπουένος Άιρες)
Το Σαν Φερνάνδο ντε λα Μπουένα Βίστα (San Fernando de la Buena Vista) είναι πόλη στην περιοχή του Ευρύτερου Μπουένος Άιρες, στην Αργεντινή, και πρωτεύουσα του Παρτίδο (κομητεία) Σαν Φερνάνδο, 20 χιλιόμετρα βόρεια της πόλης του Μπουένος Άιρες. Έχει 76.726 κατοίκους σύμφωνα με την απογραφή του 2010.
Περιγραφή
Το Σαν Φερνάντο βρίσκεται στη βόρεια περιοχή του Ευρύτερου Μπουένος Άιρες και αποτελείται από δύο σαφώς διαφοροποιημένες περιοχές: ένα πυκνοκατοικημένο ηπειρωτικό τμήμα, όπου κυριαρχούν οι βιομηχανικές, εμπορικές και επαγγελματικές περιοχές, και ένα μέρος των νησιών του Δέλτα του Παρανά, έκτασης 950 km². Είναι η ναυτική πρωτεύουσα της Αργεντινής. thumb|Πλατεία Μίτρε Η πόλη συνορεύει με τις πόλεις Σαν Ισίδρο και Τίγκρε. Η ηπειρωτική της περιοχή αποτελείται από τις πόλεις Βιρέγιες, Σαν Φερνάντο και Βικτόρια. Το υπόλοιπο τμήμα της δικαιοδοσίας του περιλαμβάνει το δεύτερο και το τρίτο τμήμα των νησιών του Δέλτα του Παρανά.
Στην πόλη υπάρχει αεροδρόμιο.
Εκπαίδευση
Η Διεθνής Χριστιανική Ακαδημία του Μπουένος Άιρες, ένα αγγλόφωνο χριστιανικό διεθνές σχολείο στην Αργεντινή, βρίσκεται στο Σαν Φερνάνδο.
Ακρωτήριο Κορμακίτη
Το Ακρωτήριο Κορμακίτη (Τουρκικά: Koruçam Burnu), γνωστό στην αρχαιότητα ως Κρομμύων ἄκρα, αλλά και Κρομμυακόν είναι ένα ακρωτήρι στη βορειοδυτική ακτή της Κύπρου, που βρίσκεται στην αυτοαποκαλούμενη Τουρκική Δημοκρατία της Βόρειας Κύπρου. Το ακρωτήρι πήρε το όνομά του από το κοντινό ομώνυμο χωριό των Μαρωνιτών και σηματοδοτεί τη βορειότερη έκταση του κόλπου της Μόρφου. Η κοντινότερη παραλιακή πόλη στο ακρωτήριο είναι η Κερύνεια. Αρχαία, βρισκόταν απέναντι από το Ανεμούριον στην Κιλικία στη σημερινή τουρκική ενδοχώρα.
Το μονοπάτι Μπεσμαρμάκ, ένα μονοπάτι πεζοπορίας μήκους 255 χιλιομέτρων, ξεκινά από το ακρωτήριο Κορμακίτης και ακολουθεί τον Πενταδάκτυλο μέχρι το ακρωτήριο Αποστόλου Ανδρέα, το βορειοανατολικότερο σημείο της Κύπρου, στην άκρη της Καρπασίας.
Παραπομπές
Κ Κατηγορία:Επαρχία Κερύνειας
Κλειστό Άρτας
Το Κλειστό είναι χωριό του Δήμου Νικολάου Σκουφά, το οποίο απέχει περίπου 12 χλμ. από την πόλη της Άρτας. Έχει πληθυσμό 119 μόνιμων κατοίκων (απογραφή 2011)
Σύμφωνα με το Σχέδιο Καποδίστρια, το Κλειστό υπήρξε μέχρι το τέλος του 2010, δημοτικό διαμέρισμα του νεοσύστατου Δήμου Πέτα, με έδρα το Πέτα. Με βάση τη νέα διοικητική διαίρεση που προβλέπει το Σχέδιο Καλλικράτης, το Κλειστό εντάχθηκε στο Δήμο Νικολάου Σκουφά.
Ιστορία
thumb|left|430px|Το Κλειστό και τα γειτονικά χωριά σε χάρτη του 1887. Το παλαιό όνομα του χωριού ήταν Τσέρκιστα. Η πρώτη πηγή που μας γνωστοποιεί την ύπαρξη του χωριού είναι τα αρχεία της Βενετίας, στα οποία μας γίνεται γνωστό ότι το έτος 1697, το Κλειστό μαζί με πολλά άλλα χωριά της Άρτας, κατέβαλαν φόρο στην Βενετική διοίκηση με αντάλλαγμα την προστασία από τις επιδρομές των πειρατών.
Αναφορά στο χωριό κάνει και ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 100 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Το Κλειστό αποτελούσε μέρος του τμήματος Ραδοβυζίου.
Στο «Δοκίμιον Ιστορικόν περί Άρτης & Πρεβέζης» (εκδ.1884) του Σεραφείμ Ξενόπουλου, μητροπολίτη Άρτας, γίνεται αναφορά στο Κλειστό. Σύμφωνα με αυτή την πηγή, την εποχή της επίσκεψης του Μητροπολίτη Άρτας, στο χωριό διέμεναν περίπου 15 οικογένεις. Το χωριό ήταν ιδιοκτησία της Μονής Θεοτόκου. Κοντά στο χωριό, στη θέση Παλαιοχώρια και σε απόσταση περίπου μισής ώρας υπήρχαν ερείπια κτισμάτων και ο Ναός του Αγίου Νικολάου. Ο Μητροπολίτης Άρτας αναφέρει επίσης ότι στο Κλειστό υπήρχε γραμματοδιδασκαλείο και φοιτούσαν σε αυτό περίπου 15 μαθητές.
Η οριστική απελευθέρωση του Κλειστού έλαβε χώρα το 1881, όπου ορίστηκε ως σύνορο του Ελληνικού κράτους, ο ποταμός Άραχθος.
Εξωτερικοί σύνδεσμοι
Κατηγορία:Χωριά του νομού Άρτας Κατηγορία:Δήμος Νικολάου Σκουφά
Κατάλογος έργων του Φρα Αντζέλικο
Η σελίδα αυτή είναι εικονογραφημένος κατάλογος των έργων του Φρα Αντζέλικο σε χρονολογική (όχι απολύτως βέβαιη) σειρά.
Β. Φλωρεντία, San Marco
Το μοναστήρι όπου έζησε ο Αντζέλικο (σήμερα Museo Nazionale di San Marco).
Αντζελικο
Υψηλά Τάτρα
Τα όρη Υψηλά Τάτρα (σλοβακ. Vysoké Tatry, πολων. Tatry Wysokie), είναι οροσειρά που απλώνεται κατά μήκος των βόρειων συνόρων της Σλοβακίας με τη νότια Πολωνία. Ανήκουν στο σύστημα οροσειρών που είναι γνωστό ως Καρπάθια Όρη. Διακρίνονται από τα παραλλήλως εκτεινόμενα Χαμηλά Τάτρα, που είναι περίπου 600 μέτρα χαμηλότερα.
Περιγραφή
thumb|right|405px|Η ορεινή λίμνη [[Μόρσκιε όκο («Μάτι της θάλασσας»), η μεγαλύτερη πάνω στα Υψηλά Τάτρα, σε υψόμετρο 1.395 μέτρα πάνω από την επιφάνεια της θάλασσας]] Τα Υψηλά Τάτρα συνορεύουν με τα Μπελιάνσκε Τάτρα στα ανατολικά, με τη Λεκάνη Πονττατράνσκα στα νότια και με τα Δυτικά Τάτρα στα δυτικά. Το μεγαλύτερο μέρος των Υψηλών Τάτρα και όλες οι υψηλότερες κορυφές τους βρίσκονται μέσα στο σλοβακικό έδαφος. Η υψηλότερη κορυφή είναι το Γκερλαχόφσκι στιτ, που με υψόμετρο 2.655 μέτρα είναι η υψηλότερη όλης της Σλοβακίας, αλλά και ολόκληρων των Καρπαθίων.
Φυσική ιστορία
Με 29 κορυφές άνω των 2.500 μέτρων, τα Υψηλά Τάτρα είναι, μαζί με τα Νότια Καρπάθια, τα μοναδικά τμήματα των Καρπαθίων με αλπικό χαρακτήρα και ενδιαιτήματα. Ο πρώτος διασυνοριακός ευρωπαϊκός Εθνικός Δρυμός ιδρύθηκε εδώ: το Εθνικό Πάρκο Τάτρα (Tatranský národný park) της Σλοβακίας το 1948, ακολουθούμενο από το ομώνυμο (Tatrzański Park Narodowy) της Πολωνίας το 1954.
Πανίδα
Πολλά σπάνια και ενδημικά είδη ζώων απαντώνται στα Υψηλά Τάτρα. Ανάμεσά τους ξεχωρίζει το αγριόγιδο «σαμουά» των Τάτρα (Rupicapra rupicapra tatrica). Πιο συνηθισμένα είδη είναι η ευρασιατική καφέ αρκούδα, ο ευρασιατικός λύγκας, το κουνάβι, ο λύκος και η αλεπού, όπως και η αλπική μαρμότα.
Χλωρίδα
Η χλωρίδα των Υψηλών Τάτρα περιλαμβάνει το ενδημικό είδος Cochlearia tatrae, το κίτρινο αγριολούλουδο Saxifraga aizoides, τη θαμνώδη ιτιά του χιονιού (Salix reticulata), την ερυθρελάτη (Picea abies), το ελβετικό πεύκο (Pinus cembra) και το φυλλοβόλο ευρωπαϊκό λάρικα (Larix decidua).
Κορυφές
thumb|255px|right|Ο αλπικός χαρακτήρας των Υψηλών Τάτρα προσελκύει ορειβάτες. thumb|255px|right|Η κορυφή [[Κριβάν (2.495 μ.) θεωρείται σύμβολο της Σλοβακίας]] Οι 15 υψηλότερες κορυφές των Υψηλών Τάτρα (όλες στη Σλοβακία) είναι οι παρακάτω (η σλοβακική λέξη «στιτ» σημαίνει απλώς «κορυφή»):
Εκτός αυτών, άλλες αξιοσημείωτες κορυφές είναι:
Ορεινές λίμνες
thumb|250px|right|Κοιλάδα στα Υψηλά Τάτρα με ορεινή λίμνη Υπάρχουν αρκετές μικρές αλπικές λίμνες ψηλά στα βουνά της οροσειράς, που παραδοσιακά αποκαλούνται «μάτια της θάλασσας». Οι μεγαλύτερες είναι:
Υψηλότερα αυτών, στα 2.019 μέτρα, βρίσκεται η Veľké Spišské pleso, που έχει βάθος 10 μέτρα.
Πολιτισμός
255px|thumb|Καρτ-ποστάλ του 1922 με τουρίστες στα Υψηλά Τάτρα Τα Υψηλά Τάτρα είναι γνωστά για τα χειμερινά σπορ. Χιονοδρομικά κέντρα υπάρχουν αρκετά, π.χ. στη Στρμπσκε πλέσο, στο Στάρυ Σμόκοβετς και στην Τατράνσκα Λόμνιτσα στη Σλοβακία, καθώς και στο Ζακοπάνε της Πολωνίας. Το Πόπραντ είναι η πύλη για τα τουριστικά κέντρα των σλοβακικών Τάτρα.
Οι Γκοράλοι (= «ορεσίβιοι»), μια ομάδα ντόπιων με ξεχωριστό λαϊκό πολιτισμό ζουν στα Υψηλά Τάτρα και σε γειτονικές οροσειρές και κοιλάδες.
Το Αστεροσκοπείο Σκαλνάτε Πλέσο, γνωστό από τον ομώνυμο «Άτλαντα των Ουρανών», βρίσκεται κοντά στην ομώνυμη λίμνη των Υψηλών Τάτρα, σε υψόμετρο 1.786 μέτρων.
Εξωτερικοί σύνδεσμοι
Κατηγορία:Βουνά της Σλοβακίας Κατηγορία:Οροσειρές της Πολωνίας Κατηγορία:Καρπάθια
Τζουντίτα Πάστα
Η Τζουντίτα Αντζόλα Μαρία Κοστάντζα Πάστα (πατρικό: Νέγκρι, 26 Οκτωβρίου 1797 - 1 Απριλίου 1865) ήταν Ιταλίδα υψίφωνος, μία από τις σπουδαιότερες όλων των εποχών.